

УГОВОР О ПРУЖАЊУ УСЛУГЕ СТРУЧНОГ НАДЗОРА НАД ИЗВОЂЕЊЕМ РАДОВА НА ПРОШИРЕЊУ КАПЦИТЕТА ЛУКЕ ПРАХОВО



Закључен дана_____________између уговорних страна дана: 


1. Републике Србије, Министарства грађевинарства, саобраћаја и инфраструктуре са седиштем у Београду, улица Немањина број 22-26, ПИБ 108510088, матични број 17855212, које заступа министар Александра Софронијевић, (у даљем тексту: Наручилац);  

и 


2. Пружаоца услуге _______________________________________________________, _______________________, Ул. ____________________________ бр. ____, ПИБ _______________________, матични број __________________; члан групе _____________________________________, _______________________, Ул. ____________________________ бр. ____, ПИБ _______________________, матични број __________________; (у даљем тексту: Пружалац услуге), које заступа директор ___________________________.


ПРЕАМБУЛА:

Уговорне стране сагласно констатују:

· [bookmark: _Hlk72837377]да је Уговор о извођењу радова на проширењу капацитета луке Прахово закључен између Републике Србије, Министарство грађевинарства, саобраћаја и инфраструктуре као „Наручилац“ и Групе понуђача: Носилац посла „Elixir Craft“ доо  Шабац и чланова групе понуђача; Aqua Mont Service doo, Београд, MONT-R доо Meljak, AXIS Građevinski biro доо Сремска Каменица, Триопројект доо Београд, Elixir Engineering doo Шабац, Статик доо Ковин, Саша Јорданов ПР Геодетски биро  Геогроуп Неготин, CRBC Serbia огранак Београд, Elixir Group доо Шабац;

· Закључком Владе 05 Број: 401-10012/2024 од 17.10.2024. године, задужује се Министарство грађевинарства, саобраћаја и инфраструктуре да као Наручилац посла за спровођење капиталног пројекта „Реконструкција и доградња постојећих објеката и изградња нових лучких капацитета Луке Прахово”, припреми конкурсну документацију и моделе уговора и обезбеди плаћања која произлазе из обавеза преузетих по уговору за радове и стручни надзор на реконструкцији и доградњи Луке Прахово.

· Изменом Закључка Владе 05 Број: 401-3280/2025 од 11.04.2025. године, обезбеђена су плаћања која произлазе из обавеза преузетих по уговору о стручном надзору над радовима на фазној реконструкцији и доградњи постојећих објеката и изградњи нових лучких капацитета Луке Прахово, до 84.960.000,00 динара у 2025. години, до 42.480.000,00 у 2026. години и до 84.960.000,00 динара у 2027. години.

·  Наручилац је, на основу члана 52. Закона о јавним набавкама („Службени гласник РС”, број 91/19 и 92/23) и Одлуке о спровођењу поступка јавне набавке број: 000424263 2025 14810 010 012 405 029 од 22.04.2025.године, спровео отворени поступак јавне набавке број 02/2025 чији је предмет набавка – Услуга стручног надзора над извођењем радова на проширењу капацитета луке Прахово;
· да је Пружалац услуге доставио понуду број _____________од____________. године, која се налази у прилогу Уговора и чини његов саставни део;
· да је Наручилац, у складу са чланом 146. Закона о јавним набавкама, на основу понуде Пружаоца услуге, Извештаја о поступку и Одлуке о додели уговора број______________од ____________   године, изабрао понуду Пружаоца услуге, за набавку Услуге стручног надзора над извођењем радова на проширењу капацитета луке Прахово;

ПРЕДМЕТ УГОВОРА
Члан 1.
Предмет уговора су услуге пружања стручног надзора над извођењем радова на проширењу капацитета луке Прахово, у складу са одредбама важећих закона, других прописа, Пројектним задатком, условима и стандардима који важе за ову врсту посла, квалитетно и уз строго поштовање професионалних правила своје струке у свему према прихваћеној Понуди број _________ од _________________. године.
Конкурсна документација, сви прилози и понуда број _______ од ______________ године саставни су део овог уговора.

ВРЕДНОСТ УСЛУГА
Члан 2.
Уговорену цену чине:
1. цена услуге из чл. 2. овог Уговора са свим пратећим трошковима, без пореза на додату вредност, у износу од _________________динара;
1. порез на додату вредност у износу од ________________динара;
1. укупна уговорена цена износи ____________________  динара. (словима:____)

Уговорна цена, представља укупну накнаду за извршење и завршетак услуге и свих обавеза Пружаоца услуге у складу са Уговором. Уговорена цена је фиксна и не може се мењати до завршетка услуге.
Укупна уговорена цена је цена у којој су укалкулисани сви трошкови за рад, материјал, транспорт, друштвене обавезе, доходак, припремне радове, режију, осигурање делатности, испитивање и доказивање квалитета, трошкови заштите у време вршења стручног надзора и сви други издаци Пружаоца услуге неопходни за потпуно извршење уговорених обавеза.

РОК ИЗВРШЕЊА УСЛУГЕ
Члан 3.
Уговор ступа на снагу датумом потписа од стране обе уговорне стране.
Услуге стручног надзора почињу даном увођења у посао Стручног надзора од стране Наручиоца, што ће се записнички констатовати.

Рок трајања уговора је до 31.12.2027. године, по измени Закључка Владе 05 Број: 401-3280/2025 од 11.04.2025. године. Након тога, предвиђена је нова измена закључка Владе у складу са којом ће се продужити или скратити трајање уговора у складу са динамиком извођења радова над којима се врши стручни надзор (Уговор о извођењу радова је закључен на период од 46 месеци).

Пружалац услуге је у обавези да изврши комплетну услугу стручног надзора до завршетка уговора о извођењу радова на проширењу капацитета луке Прахово и техничког прегледа изведеног објекта, тј. да по потреби скрати или продужи рок за извршење услуге у складу са динамиком извођења радова.
Уговорне обавезе Пружаоца услуге се сматрају извршеним након добијања позитивног мишљења Комисије за технички преглед објекта и достављања завршног извештаја.
	Након добијања позитивног мишљења Комисије за технички преглед објекта и достављања завршног извештаја почиње да тече период за отклањање недостатака у гарантном року који траје 2 године рачунајући од дана примопредаје радова,  у ком року, а у случају потребе, је Пружалац услуге дужан да буде на располагању и ангажује сво неопходно особље. У случаји непружања услуга у наведеном периоду који је предвиђен као период отклањања недостатака у гарантном року, Пружалац услуге ће бити дужан да Инвеститору/Наручиоцу надокнади утврђену штету.


Члан 4.
Уговорени рок може бити продужен када уговорне стране у форми анекса овог Уговора о томе постигну писани споразум, и то из објективних разлога који су јасно и прецизно одређени у конкурсној документацији, овом Уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуга, уз поштовање одредби важећег Закона о јавним набавкама. Ти разлози могу бити повезани са изменама прописа, неочекиваним догађајима, актима и/или мерама државне власти, потребом за отклањањем ризика од наступања штете, вишом силом, ванредним околностима или другим објективним разлозима на које уговорне стране нису могле да утичу.
Уколико Наручилац утврди да Пружалац услуге не прати динамику уговорних обавеза и ако након писаног упозорења у року наведеном у писаном упозорењу не констатује да је кашњење у реализацији посла надокнађено, Наручилац има право да раскине Уговор, и изврши наплату банкарске гаранције за добро извршење посла.

УГОВОРНА КАЗНА
Члан 5.
Ако Пружалац услуге не испуни уговорне обавезе у роковима предвиђеним чланом 3. овог Уговора, дужан је да плати Наручиоцу следеће
1. За сваки дан кашњења предаје Месечног извештаја стручног надзора Наручилац може трајно задржати износ од 50.000,00 РСД за сваки дан кашњења;
2. За сваки дан кашњења у предаји записника и за сваки дан кашњења у односу на рок који је дефинисао Наручилац у писаном обавештењу Пружаоцу услуга у вези са извршењем уговорних обавеза Пружаоца услуге, Наручилац може трајно задржати износ од 25.000,00 РСД за сваки дан кашњења;
3. За сваки дан кашњења са предајом Завршног извештаја Наручилац може трајно задржати износ од 150.000,00 РСД за сваки дан кашњења;
4. За сваки дан кашњења у достави остале документације, у односу на рок наведен у уговору, односно захтеву, Наручилац може трајно задржати износ од 150.000,00 РСД за сваки дан кашњења. 
Укупна сума одбитака по свим горе наведеним критеријумима може износити максимално 10% (десет процената) од уговорне цене. Уколико Пружаоцу услуге буде додељен максимални износ уговорних казни, Наручилац стиче право на раскид Уговора.
Износи уговорених казни обрачунавају се и наплаћују кроз прву наредну привремену ситуацију/фактуру, док укупни износ примењених уговорних казни уговарачи утврђују у поступку коначног обрачуна (приликом испостављања последње фактуре/рачуна/окончане ситуације).

ДИНАМИКА И НАЧИН ПЛАЋАЊА
Члан 6.
		Наручилац се обавезује да Пружаоцу услуге врши плаћање на следећи начин:

Aвансно плаћање у износу_________  динара (до 20%) од укупно уговорене цене са ПДВ-ом, у року од 45 дана од дана достављања захтева за авансно плаћање (авансног предрачуна) и средстава обезбеђења – банкарске гаранције за повраћај авансног плаћања, банкарске гаранције за добро извршење посла и полиса осигурања, у складу са одредбама овог уговора.
[bookmark: _GoBack]		Правдање аванса вршиће се тако што ће почев од прве фактуре/рачуна/привремене ситуације, износ стварно извршених Услуга у месецу на које се ситуација односи, умањивати најмање 10% од вредности испостављене фактуре/рачуна/привремене ситуације, па све до његовог коначног правдања. 
		Пружалац услуге је у обавези да цео износ примљеног аванса оправда закључно са последњом фактуром/рачуном/привременом ситуацијом. Уколико се повраћај аванса не изврши закључно са последњом фактуром/рачуном/привременом ситуацијом или пре раскида уговора, целокупна неисплаћена разлика одмах доспева за плаћање према Наручиоцу.
		Остатак од укупно уговорене цене са ПДВ-ом плаћа се путем месечних фактура/рачуна/привремених ситуација и последње фактуре/рачуна/окончане ситуације у износима који ће бити сразмерни проценту реализације изведених и фактурисаних радова над којима је извршен стручни надзор, одобрен и потписан од стране надзорног органа у складу са ситуацијама Извоћача радова и окончаном ситуацијом.
		Наручилац се обавезује да изабраном Пружаоцу услуге врши плаћања по испостављеним фактурама/рачунима/ситуацијама у року до 45 дана од дана пријема исправно испостављене фактуре/рачуна/ситуације у складу са Законом о рачуноводству („Службени гласник РСˮ број 62/2013, 30/2018 и 73/2019 – др. Закон), под условом да је Пружалац услуге доставио банкарске гаранције и полисе осигурања.
		Под исправно испостављеном фактуром/рачуном/ситуацијом сматра се фактура/рачуна/ситуација која поседује сва обележја рачуноводствене исправе у смислу одредаба Закона о рачуноводству („Службени гласник РСˮ број 62/2013, 30/2018 и 73/2019 – др. Закон), пореских прописа и других прописа који уређују ову област и уз коју је достављен Извештај о извршеној услузи, на које је претходно прибављена сагласност Наручиоца. 
		Уколико изабрани Пружалац услуге испостави фактуре/рачуна/ситуације које у неком елементу не испуњавају услове да буду прихваћене као рачуноводствена исправа и/или не достави Извештај о извршеним услугама за период за који испоставља фактура/рачун/ситуација, исте неће бити прихваћене као основ за плаћање по овом уговору и биће враћене Пружаоцу услуге у року од 10 (десет) радних дана од дана њиховог пријема, ради отклањања уочених недостатака и/или неправилности.
		Наручилац је у обавези да неспорни износ испостављене фактуре/рачуна/ситуације, овери у року од 15 дана од дана добијања исправне фактуре/рачуна/ситуације.  
	Плаћање ће се вршити искључиво на рачун Пружаоца услуге ___________. У случају промене рачуна Пружаоца услуге, та измена неће представљати основ за анекс овог уговора.
		Број потребних примерака привремене ситуације Уговорне стране утврдиће се на иницијалном састанку, а уколико се укаже потреба за мењањем тог броја касније, она се може обавити писаним обавештењем другој уговорној страни.
		Модел привремене ситуације припрема Пружалац услуге и доставља Наручиоцу у електронској форми на ревизију и претходну сагласност. Наручилац у року од 7 (седам) дана одобрава модел привремене ситуације или коригује модел привремене ситуације и доставља га Пружалацу услуге, такође електронском поштом.
		Привремена ситуација коју Пружалац услуге испоручује Наручиоцу на плаћање мора одговарати (електронском) моделу привремене ситуације који је од стране Наручиоца претходно одобрен.
		Привремена ситуација се сматра наплативом када је оверена од стране овлашћеног представника Наручиоца.
		Уколико Извођач радова не изводи радове Пружалац услуге у том периоду неће исказивати трошкове према Наручиоцу. 
Пружалац услуге испоставља последњу фактура/рачун/окончану ситуацију која не може бити мања од 10% вредности уговора након добијања позитивног мишљења Комисије за технички преглед објекта и достављања завршног извештаја.
Чим то буде могуће, након завршетка свих услуга, Пружалац услуга ће поднети Наручиоцу на разматрање нацрт последње фактуре/рачуна/окончане ситуације са потребном пратећом документацијом, у коме се детаљно приказује вредност свих извршених услуга. Последња фактура/рачун/Окончана ситуација представља потпуно и коначно регулисање свих износа плативих по уговору или у вези с њим. 


СРЕДСТВА ОБЕЗБЕЂЕЊА
Члан 7.
	Пружалац услуге се обавезује да у року од 15 дана од дана закључења овог уговора, преда Наручиоцу (Министарству грађевинарства, саобраћаја и инфраструктуре Републике Србије):
1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив. 
Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 30 дана дужи од датума трајања уговора  дефинисаног чланом 24. овог уговора. 
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да  о томе обавести Пружаоца Услуга . Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају продужења рока важења банкарске гаранције за добро извршење посла, износ те гаранције се не може смањити.

2. банкарску гаранцију за повраћај авансног плаћања, која ће бити са клаузулама: неопозива, без права на приговор, безусловна и платива на први позив. Банкарска гаранција за повраћај авансног плаћања издаје се у висини плаћеног аванса са ПДВ-ом, са роком важности који је 30 дана дужи од датума извршења услуге.
Наручилац ће реализовати банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за Услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи, односно усклади са овом променом. 

3. банкарску гаранцију за отклањање недостатака у гарантном року, која ће бити са клаузулама: неопозива, без права на приговор, безусловна и платива на први позив.
Банкарска гаранција за отклањање недостатака у гарантном року издаје се у висини од 5% од укупног износа уговора без ПДВ-а, са роком важности који је 30 дана дужи од истека трајања гарантног рока.
Инвеститор/Наручилац ће реализовати банкарску гаранцију за отклањање недостатака у гарантном року, уколико Пружалац услуге не испуњава своје обавезе током гарантног периода.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

У случају продужења рока важења банкарске гаранције за за отклањање недостатака у гарантном року, износ те гаранције се не може смањити.

ПОЛИСА ОСИГУРАЊА
Члан 8.
Пружалац услуге је дужан да у року од 15 (петнаест) дана од дана закључења уговора Наручиоцу достави полису осигурања од професионалне одговорности у складу са Правилником о условима осигурања од професионалне одговорности („Службени гласник РС”, број 40/2015) и полису осигурања запослених од последица несрећног случаја, у свему према важећим законским прописима.


ОБАВЕЗЕ ПРУЖАОЦА УСЛУГА
Члан 9.
Пружалац услуге се обавезује:
· да врши услугу у складу са одредбама Закона о планирању и изградњи („Службени гласник РС”, број 72/2009, 81/2009-испр., 64/2010-одлука УС, 24/2011,121/2012, 42/2013-одлука УС, 50/2013-одлука УС, 98/2013, УС, 132/2014, 145/2014, 83/2018 и 31/2019), Правилником о садржини и начину вођења стручног надзора („Службени гласник РС”, број 22/15 и број 24/17) и другим прописима и стандардима који регулишу ову област квалитетно и уз строго поштовање професионалних правила своје струке, као и према уговору о извођењу радова;
· изврши у року утврђеном чланом 3. овог уговора;
· Изврши у складу са захтевима из Пројектног задатка и усвојене Понуде бр. _______од_____. године, који су саставни део овог уговора
· да у року од 7 дана од дана закључења уговора достави решења о вршиоцима стручног надзора именованим као кључно особље у Понуди, по областима наведеним у Понуди;
· У року од 15 дана од потписивања уговора, Пружалац услуге доставља Наручиоцу организациону шему на којој су приказане обавезе и одговорности особља (кључног и осталог) ангажованог на реализацији услуге како је наведено у Понуди;
· У року од 15 дан од датума доставе Програма радова извођача, Пружалац услуге доставља Програм активности у обиму дефинисаном у Пројектном задатку;
· Динамика и ажурност рада Пружаоца услуге мора бити у складу са динамиком извођења радова;
· да у року од 15 дана од дана закључења уговора, преда Наручиоцу банкарске гаранције из члана 7. овог уговора за: повраћај авансног плаћања и добро извршење посла издате у складу са одредбама конкурсне документације, као и полисе осигурања из члана 8. овог уговора;
· Пружалац услуге ће извршити услугу и своје обавезе по овом Уговору са дужном пажњом, ефикасно и економично, у складу са опште прихваћеним правилима струке. Поштоваће добра искуства у управљању и увек ће применити одговарајућу напредну технологију и безбедне методе. Пружалац услуге ће увек деловати, у погледу било ког питања у вези са овим уговором или услугом, као добронамерни саветник Наручиоца, и увек ће подржавати и чувати легитимне интересе Наручиоца/ у сваком контакту са трећим лицима;
· У току вршења услуге, Пружалац услуге ће првенствено заступати интересе Наручиоца. У том смислу, Пружаоцу услуге није дозвољен сукоб интереса због других уговора или задатака и не може да постави корпоративни интерес испред интереса Наручиоца по овом уговору;
· Током трајања овог уговора, Пружалац услуге и његова зависна предузећа, као и Подизвођач или било које његово зависно предузеће, биће дисквалификовани из набавке робе, радова или услуга (осим ове услуге и наставка исте) која произилази из овог уговора или је у директној вези са истим;
· Пружалац услуге неће ангажовати особље, директно или индиректно, на извршењу послова или професионалних активности изван Уговора које су у сукобу интереса са активностима које су том особљу додељене у оквиру Уговора. Исти захтев важи и за све Подизвођаче у оквиру услуге, као и особље Подизвођача;
· Током реализације овог уговора, као ни након истека истог, Пружалац услуге, његов Подизвођач, као ни њихови запослени не смеју открити било коју заштићену или поверљиву информацију у вези са Уговором, услугом или пословањем Наручиоца без претходне писане сагласности Наручиоца.
· Поред активности за које се у Уговору о извођењу радова експлицитно захтева прибављање претходне сагласности Наручиоца, Пружалац услуге је у обавези да прибави писану сагласност Наручиоца, пре било које од наведених радњи:
-подуговарања било ког дела услуге;
-замене Кључног особља наведеног у Понуди Пружаоца услуге;
-пренос овлашћења Инжењера (Руководиоца Стручног надзора) на друге чланове особља Пружаоца услуге;
-давање налога за извођење накнадних радова;
-одобрење било које измене цене или утврђивања нове цене у складу са уговором о грађењу;
-одобравање измене рока извођења радова на захтев Извођача радова;
-измена уговорене цене проузроковане вишком радова када вишак количина изведених радова проузрокује измену појединачне позиције, или укупне уговорене цене радова; 
· Пружалац услуге је у обавези да све извештаје и осталу документацију захтевану Уговором преда Наручиоцу, у броју копија, у времену и на начин прецизиран Пројектним задатком;
· Пружалац услуге извршава сва упутства Овлашћеног представника Наручиоца која су у складу са Уговором;
· Пружалац услуге ће дозволити надлежним органима да изврше инспекцију активности и записа Пружаоца услуге који се односе на извршење Уговора, уколико то буде захтевано од њега;
· Наручилац врши контролу рада Пружаоца услуге и обавештава га о свим констатованим недостацима у оквиру испуњења његових уговорних обавеза. Наручилац доставља обавештење Пружаоцу услуге о утврђеним недостацима и даје рок за њихово отклањање. Сваки пут када Наручилац изда обавештење о недостацима, Пружалац услуге је дужан да отклони недостатке о којима је обавештен у року који је дефинисан у обавештењу. У случају непоступања Пружаоца услуге у року из обавештења Наручиоца, примениће се уговорне казне дефинисане чланом 6. Уговора
· У случају раскида Уговора, у року не дужем од 7 дана од датума раскида Уговора, Пружалац услуге предаје Наручиоцу комплетну документацију везану за услугу која је до тог датума прибављена/сачињена, уз детаљни попис предате документације;
· Пружалац услуге не сме користити документацију која представља власништво Наручиоца у било коју сврху, осим за извршење услуге, без претходне писане сагласности овлашћеног представника Наручиоца;
· Пружалац услуге током извршења услуге користи патенте, опрему, средства и др. који подлежу заштити интелектуалне својине и/или ауторских права, обавезан је да Наручиоцу докаже да располаже одговарајућом лиценцом за коришћење. Без обзира на то, искључиву одговорност за евентуалну повреду права интелектуалне својине и/или ауторских права сноси Пружалац услуге. Наручилац је у овом смислу ослобођен сваке одговорности;
· Пружалац услуге је одговоран за примену мера заштите на раду у складу са Законом при спровођењу свих активности на извршењу услуге и Уговора;
· О свему што Пружалац услуге открије од историјског или другог значаја током теренских истраживања, дужан је да без одлагања обавести Наручиоца.
· Пружалац услуге је у обавези да Наручиоцу доставља и друге документе осим оних изричито предвиђених у Пројектном задатку које Наручилац буде затражио током трајања Уговора у циљу успешног извршења Уговора.
· Пружалац услуге потписује и оверава ситуације (привремене и окончана) које доставља Извођач радова и исте испоставља Наручиоцу.
Ситуације (привремене и окончана) које се испостављају Наручиоцу морају бити потписане и оверене од стране Стручног надзора. Привремене ситуације Извођач радова подноси Стручном надзору у року од 5 дана од последњег дана на који се привремена ситуација односи. Окончану ситуацију Извођач радова подноси по завршетку радова, извршеном техничком прегледу, потписаном Записнику о примопредаји радова и коначном обрачуну, и уз достављање гаранције банке за отклањање недостатака у гарантном року.

За извођење радова, уз привремене ситуације и окончану ситуацију, Извођач радова је обавезан да достави Наручиоцу, преко Стручног надзора:
- фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стручног надзора;
- фотокопије листова грађевинског дневника за претходни месец, за који се испоставља ситуација, обострано потписане и оверене;
- фотокопије листова грађевинске књиге, за све уговорене и изведене позиције приказане у ситуацији, оверене од стране стручног надзора;

Уколико Извођач радова не достави привремену или окончану ситуацију са наведеним прилозима из овог члана, Стручни надзор није дужан да овери ситуацију, а Наручилац није дужан да изврши плаћање позиција за које није достављена комплетна документација.

За извођење радова, привремене ситуације и окончану ситуацију Извођач радова доставља Стручном надзору на оверу. Након извршене контроле и овере, ситуацију са комплетном документацијом из овог члана, Стручни надзор, у року од 7 дана од дана пријема и прослеђује Наручиоцу на оверу и плаћање неспорног дела ситуације. Уколико Наручилац оспори испостављену ситуацију у делу, дужан је да исплати  неспорни део ситуације, а спорни део ће се решити кроз следећу привремену ситуацију, уколико се уговорне стране другачије не договоре.

ОСОБЉЕ ПРУЖАОЦА УСЛУГЕ
Члан 11.

· Пружалац услуге је дужан да за извршење услуге ангажује квалификовано стручно и друго особље на начин приказан у оквиру Понуде и Пројектног задатка.
· Пружалац услуге је у обавези да у фази подношења Понуде, детаљно сагледа све обавезе и задатке и да сходно томе дефинише потребан број и профил особља Пружаоца услуге које ће бити ангажовано на извршењу услуге и Уговора.
· Пружалац услуге је у обавези да води евиденцију о времену ангажовања свог особља на Уговору. Ову евиденцију Пружалац услуге доставља месечно, као прилог Месечним извештајима дефинисаним у оквиру Пројектног задатка.
· Пружалац услуге не може вршити измену Кључног особља наведеног у Понуди. Уколико је, из објективних разлога, који су изван контроле Пружаоца услуге, као што су смрт, пензионисање, болест и сл. неопходно извршити замену Кључног особља, као и уколико се појави потреба да услуга врши након радног времена Пружаоца услуге или у дане викенда и државних празника, Пружалац услуге је у обавези да обезбеди замену Кључног особља. Пружалац услуге је дужан обезбедити замену особљем квалификација и референци једнаких или бољих од првобитно именованог, уз претходну писану сагласност Наручиоца.
· Пружалац услуге нема основа за потраживање додатних трошкова услед замене особља.
· Уколико Наручилац констатује да је било који члан особља Пружаоца услуге (Кључног или осталог):
-починио озбиљан прекршај процедуре, пропуст или се не понаша у складу са пословном етиком, односно постоји оптужница против њега за кривично дело, или
-није одговорио на задатке адекватно и на задовољство  Наручиоца, Пружалац услуге ће, на писани захтев Наручиоца у коме су образложени разлози и основ, изузети тог члана особља из свих активности на реализацији услуге и Уговора и обезбедити замену особом квалификација и референци прихватљивих за Наручиоца.
· Пружалац услуге нема основа за потраживање додатних трошкова услед изузимања особља.

Члан 12.
Пружалац услуге се обавезује да, без претходне писмене сагласности Наручиоца, неће током рада ни након завршетка услуге и Уговора, објављивати нити чинити доступним трећим лицима документацију и податке на пословима који су предмет овог уговора, било у целини било у деловима.

ОБАВЕЗЕ НАРУЧИОЦА
Члан 13.
· Да писмено обавестити Пружаоца услуге о датуму увођења Извођача радова у посао; 
· Именује овлашћено лице за праћење реализације овог уговора и да о томе писмено обавести Пружаоца услуге;
· Оверава достављене извештаје Пружаоца услуге о извршеном нивоу услуге, а који су саставни део привремених ситуација/фактуре и окончане ситуације/фактуре;
· Оверава испостављене ситуације и обавезује да за пружену услугу плати Пружаоцу услуга цену наведену у Уговору о пружању услуга, у законским роковима, на начин и под условима дефинисаним Уговором и Пројектним задатком.
· Предаје Стручном надзору комплетну Техничку документације за извођење радова (Грађевинска дозвола и Пројекат за грађевинску дозволу оверен од стране техничке контроле) као и измењени пројекат за грађевинску дозволу (Сагласно пројектном задатку и потписаном Уговору о извођењу радова), Уговор о извођењу радова и припадајућу документацију. Ова документација као и сви планови, цртежи, спецификације, нацрти, извештаји и документи које Пружалац услуге припрема у вези са услугом, у електронској и/или штампаној форми, представљају власништво Наручиоца;
· Благовремено обавести Пружаоца услуге о свим променама техничке односно пројектне документације на коју је Наручилац дао сагласност, а на основу које се изводе радови;
· Именује лице као представника Наручиоца на реализацији Пројекта и Уговора.

Члан 14.
Уколико Наручилац током периода извршења услуге стручног надзора који је предмет овог уговора, одустане од његовог извршења или појединих делова, дужан је да писмено обавести Пружаоца услуге о свом одустајању и да надокнаде све трошкове које је Пружалац услуге  имао до дана пријема обавештења о одустајању.

ПОДИЗВОЂАЧИ
Члан 15.
Извршилац ће део услуга које су предмет овог уговора извршити преко подизвођача________________________________ул.____________________________ бр. ____, ПИБ _______________________, матични број __________________, у свему у складу са понудом број _______________________ од ______________. 
Извршилац који намерава да извршење дела уговора повери подизвођачу, дужан је да у понуди наведе:
1) који део уговора намерава да повери подизвођачу (по предмету или
у количини, вредности или проценту);
2) податке о подизвођачима;
3) да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.
Извршилац у потпуности одговара наручиоцу за извршење уговорних обавеза, без обзира на учешће подизвођача.
Извршилац не може ангажовати као подизвођача лице које није навео у понуди, у супротном Наручилац ће реализовати средство обезбеђења и раскинути уговор, осим ако би раскидом уговора Наручилац претрпео знатну штету.  
Није предвиђено непосредно плаћање доспелих потраживања подизвођачу за део уговора који је он извршио. Пружалац услуга је дужан да  у року од 60 дана Наручиоцу достави доказ о измирењу обавеза према подизвођачу за део посла који је извршио подизвођач, као и изјаву подизвођача да је извршио плаћање подизвођачу његових потраживања. Уколико Пружалац услуга у наведеном у року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.

ИЗМЕНЕ ТОКОМ ТРАЈАЊА УГОВОРА
Члан 16.
	Наручилац може након закључења уговора о јавној набавци без спровођења поступка јавне набавке вршити измене, у складу са Законом о јавним набавкама.
Предвиђа се нова измена закључка Владе у складу са којом ће се продужити или скратити трајање уговора у складу са динамиком извођења радова над којима се врши стручни надзор (Уговор о извођењу радова је закључен на период од 46 месеци), у форми анекса овог уговора.

Наручилац може дозволити измене током трајања уговора, на основу образложеног писаног захтева Пружаоца услуге, из разлога на које Пружалац услуге  није могао  утицати. 
Образложени захтев за измену уговора, Пружалац услуге подноси Наручиоцу када сазна за околности дефинисане ставом 2. овог члана, а најкасније у року од 10 (десет) дана пре истека коначног рока за извршење услуге овог Уговора.
Уговорне стране су у обавези да благовремено, обавесте другу уговорну страну о свим догађајима, односно околностима које могу да угрозе квалитет услуге, изазову кашњење у извршењу услуге, односно проузрокују промену обима услуге.
Било која измена и/или допуна услова Уговора укључујући и евентуалне измене обима услуге и продужетак рока за извршење могу се једино извршити на основу писаног споразума уговорних страна у складу са важећим прописима, у форми анекса уговора.
Овлашћени представник Наручиоца може да изда налог Пружаоцу услуге да одложи почетак или напредовање било које активности на реализацији Уговора.
Пружалац услуге нема права да тражи одлагање рока за извршење услуге у односу на рок дефинисан овим уговором, осим у случају разлога продужетка радова над којима се врши стручни надзор или разлога на које пружалац услуге није могао утицати, а који му нису били познати у моменту достављања понуде.
Било који рок у оквиру кога је, у складу са овим уговором, уговорна страна била у обавези да изврши било коју активност или задатак, продужује се за период који је једнак времену у току којег је та уговорна страна била онемогућена да изврши поменуту активност услед околности због којих је била спречена да изврши своју обавезу.

ПРОМЕНА ПОДАТАКА
Члан 17.
Пружалац услуге је дужан да, без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора о јавној набавци и да је документује на прописан начин.

ВИША СИЛА
Члан 18.

Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја страна у Уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Страна у уговору погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

РАСКИД УГОВОРА
Члан 19.
Наручилац може раскинути Уговор у случају да Пружалац услуге не извршава обавезе предвиђене Уговором. У случају да дође до неизвршавања уговорних обавеза Наручилац шаље писано обавештење Пружаоцу услуге којим најмање 10 дана раније, најављује раскид Уговора.
Наручилац може раскинути Уговор услед следећих разлога:
1. уколико надлежни орган забрани даље обављање уговорених послова;
2. уколико престане потреба за обављањем послова стручног надзора;
3. уколико је над Пружаоцем услуге покренут поступак стечаја или ликвидације;
4. уколико Пружалац услуге не испуњава своје обавезе према Уговору, прихваћеној понуди и Пројектном задатку; 
5. уколико Пружалац услуге не одржава ефективним средства финансијског обезбеђења; 
6. уколико је Пружалац услуге по мишљењу Наручиоца био умешан у недозвољене, односно нелегалне активности, у било којој фази јавне набавке, односно реализације Уговора;
7. уколико наступе друге околности или догађаји који онемогућавају извршење Уговора;
8. Уколико Наручилац, из било ког оправданог разлога, одлучи да раскине Уговор.
Наручилац шаље писано обавештење Пружаоцу услуге којим најмање 30 дана раније, најављује раскид Уговора уколико, као последица Више силе, Пружалац услуге није у могућности да реализује значајан део услуге у периоду не краћем од 30 дана.
	Уговорне стране могу споразумно раскинути Уговор. Уговорне стране ће регулисати међусобна права и обавезе доспеле до момента раскида Уговора.
	Уколико Наручилац претрпи штету услед неиспуњења уговорних обавеза од стране Пружаоца услуге, Пружалац услуге је дужан да му надокнади штету у целини.
Пружалац услуге може раскинути Уговор у случају да Наручилац не исплати било који неспоран износ Пружаоцу услуге у складу са уговором у року до 45 дана од писаног обавештења Пружаоца услуге.
У случају да се остваре наведени услови за раскид Уговора, Пружалац услуге шаље писано обавештење Наручиоцу, којим најмање 30 дана раније, најављује раскид Уговора. 

ЗАБРАНА УСТУПАЊА И ЗАЛАГАЊА УГОВОРА

Члан 20.
Ниједна страна нема право да овај уговор или неку од својих права и обавеза из овог уговора уступи, прода, нити заложи права трећем лицу.


ПРЕЛАЗНЕ И ЗАВРШНЕ ОДРЕДБЕ
Члан 21.
Све евентуалне неспоразуме који настану поводом овог уговора, уговорне стране ће покушати да реше споразумно, а у супротном за решавање спора се уговара надлежност Привредног суда у Београду.
Члан 22.
Уговорне стране су сагласне да ће се на све оно што није утврђено овим уговором, примењивати одредбе важећег Закона о јавним набавкама, Закона о облигационим односима, Закона о планирању и изградњи и других позитивних законских и подзаконских аката везаних за ову област.

Члан 23.
Уговорне стране су сагласне да су следећа документа саставни део овог Уговора:
· Пројектни задатак
· Понуда Пружаоца услуге број ____________од_______________. године.

Члан 24.

Уговор ступа на снагу, односно постаје ефективан када га потпишу уговорне стране. 
Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.


Овај Уговор је сачињен у 6 (шест) истоветних примерака, од чега је 3 (три) примерка за Наручиоца и 3 (три) примерка за Пружаоца услуге.

